CELEX: E2014J0005
Language: et
Date: 2014-09-24 00:00:00
Title: Kohtu otsus, 24. september 2014, kohtuasjas E-5/14 – EFTA järelevalveamet vs. Island (EMP riigi kohustuste täitmata jätmine – Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid)

23.4.2015   
            
            
               ET
            
            
               Euroopa Liidu Teataja
            
            
               C 131/8
            
         KOHTU OTSUS,
   24. september 2014,
   kohtuasjas E-5/14
   EFTA järelevalveamet vs. Island
   (EMP riigi kohustuste täitmata jätmine – Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid)
   (2015/C 131/08)
   Kohtuasjas E-5/14, EFTA järelevalveamet vs. Island, on esitatud TAOTLUS, et kohus tuvastaks, et olles jätnud ettenähtud tähtajaks vastu võtmata Euroopa Majanduspiirkonna lepingu (edaspidi „EMP lepingu”) XX lisa V peatüki punktis 32ff viidatud õigusakti (Euroopa Parlamendi ja nõukogu direktiiv 2008/98/EÜ, 19. november 2008, mis käsitleb jäätmeid ja millega tunnistatakse kehtetuks teatud direktiivid, mida on kohandatud EMP lepingu protokolliga nr 1) rakendamiseks vajalikud meetmed või jätnud järelevalveametile kõnealustest meetmetest teatamata, ei ole Island täitnud direktiivi artiklist 40 ja EMP lepingu artiklist 7 tulenevaid kohustusi. Kohus koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson tegi 24. septembril 2014 otsuse, mille resolutiivosa on järgmine:
   Kohus:
   
               1.
            
            
               on tuvastanud, et olles jätnud selleks ettenähtud aja jooksul vastu võtmata EMP lepingu XX lisa V peatüki punktis 32ff viidatud õigusakti (Euroopa Parlamendi ja nõukogu direktiiv 2008/98/EÜ, 19. november 2008, mis käsitleb jäätmeid ja millega tunnistatakse kehtetuks teatud direktiivid), mida on kohandatud EMP lepingu protokolliga nr 1, kohaldamiseks kõik vajalikud meetmed, ei ole Islandi Vabariik täitnud kõnealuse õigusakti artiklist 40 ja EMP lepingu artiklist 7 tulenevaid kohustusi.
            
         
               2.
            
            
               kohustab Islandi kandma menetluskulud.